

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VIDOVEC**

**Općinsko povjerenstvo za procjenu**

 **šteta od prirodnih nepogoda**

KLASA:320-03/22-01/03

URBROJ:2186-10-22-06

Vidovec, 02. rujna 2022.

**JAVNI POZIV
ZA PRIJAVU ŠTETE NASTALE USLIJED PRIRODNE NEPOGODE SUŠE
NA PODRUČJU OPĆINE VIDOVEC**

I.

Župan Varaždinske županije donio je dana 02. rujna 2022. godine Odluku o proglašenju prirodne nepogode zbog suše (KLASA: 320-18/22-01/50, URBROJ: 2186-02/1-22-31). Prirodna nepogoda proglašena je Odlukom Župana Varaždinske županije za Gradove: Ludbreg, Varaždinske Toplice i Novi Marof, te Općine: Donja Voća, Cestica, Vinica, Petrijanec, Sračinec, Maruševec, **Vidovec**, Veliki Bukovec, Mali Bukovec, Martijanec, Sveti Đurđ, Breznica, Breznički Hum i Visoko zbog suše koja je na navedenom području nanijela velike materijalne štete na poljoprivredi u periodu od 1. lipnja 2022. do 31. kolovoza 2022. godine.

II.

Prijavu štete nastale uslijed prirodne nepogode suše na području Općine Vidovec mogu podnijeti isključivo poljoprivrednici upisani u Upisnik poljoprivrednika ili Upisnik obiteljskih poljoprivrednih gospodarstava.

Poljoprivrednim gospodarstvom podrazumijeva se samoopskrbno obiteljsko poljoprivredno gospodarstvo (SOPG) i obiteljsko poljoprivredno gospodarstvo (OPG).

III.

Dokumentacija potrebna za prijavu štete od suše:

* popunjeni Obrazac PN;
* preslika Zahtjeva OPG-a za izravna plaćanja za 2022. godinu (AGRONET) **ili** preslika posjedovnog lista za prijavljenu oštećenu imovinu ;
* broj tekućeg ili žiro računa prijavitelja na koji će se izvršiti isplata u slučaju odobravanja štete;
* izjava da oštećena imovina nije osigurana pri osiguravajućim društvima za elementarnu nepogodu suše.

U Obrazac PN obavezno se za imovinu na kojoj je nastala šteta unose svi brojevi katastarskih čestica po katastarskim općinama, zasijana kultura na svakoj od čestica te se zasijana kultura iskazuje u m2 odnosno ha. Podaci za dugogodišnje nasade iskazuju se u broju stabala ili trsova.

IV.

Potpune prijave štete podnose se u pravilu elektronskom poštom na: opcina@vidovec.hr ili osobno u Jedinstveni upravni odjel, radnim danom **u vremenu od 08,00 do 12,00 sati** ili poštom na adresu: Općina Vidovec, Trg sv. Vida 9, 42205 Vidovec.

Prijave šteta primaju se zaključno **do 09. rujna 2022. godine** .

V.

Upiti u vezi prijava štete primaju se radnim danom na telefon: 042/741-201 ili putem e-pošte: opcina@vidovec.hr .

Općinsko povjerenstvo za procjenu šteta od prirodnih nepogoda